CELEX: 62010CA0443
Language: lv
Date: 2011-10-06 00:00:00
Title: Lieta C-443/10: Tiesas (piektā palāta) 2011. gada 6. oktobra spriedums ( Tribunal administratif de Limoges (Francija) lūgums sniegt prejudiciālu nolēmumu) — Philippe Bonnarde/Agence de Services et de Paiement (Preču brīva aprite — Kvantitatīvie ierobežojumi — Pasākumi ar līdzvērtīgu iedarbību — Dalībvalstī ievests rezidenta transportlīdzeklis, kas citā dalībvalstī jau ir reģistrēts — Ekoloģijas prēmija — Nosacījumi — Reģistrācijas apliecība, kas apliecina izmēģinājumu transportlīdzekļa statusu)

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 347/6
            
         Tiesas (piektā palāta) 2011. gada 6. oktobra spriedums (Tribunal administratif de Limoges (Francija) lūgums sniegt prejudiciālu nolēmumu) — Philippe Bonnarde/Agence de Services et de Paiement
   
   (Lieta C-443/10) (1)
   
   (Preču brīva aprite - Kvantitatīvie ierobežojumi - Pasākumi ar līdzvērtīgu iedarbību - Dalībvalstī ievests rezidenta transportlīdzeklis, kas citā dalībvalstī jau ir reģistrēts - Ekoloģijas prēmija - Nosacījumi - Reģistrācijas apliecība, kas apliecina izmēģinājumu transportlīdzekļa statusu)
   2011/C 347/08
   Tiesvedības valoda — franču
   
      Iesniedzējtiesa
   
   
      Tribunal administratif de Limoges
   
   
      Lietas dalībnieki pamata procesā
   
   
      Prasītājs: Philippe Bonnarde
   
   
      Atbildētāja: Agence de Services et de Paiement
   
   
      Priekšmets
   
   Lūgums sniegt prejudiciālu nolēmumu — Tribunal administratif de Limoges — Padomes 1999. gada 29. aprīļa Direktīvas 1999/37/EK par transportlīdzekļu reģistrācijas dokumentiem (OV L 138. 57. lpp.), kas grozīta ar Komisijas 2003. gada 23. decembra Direktīvu 2003/127/EK (OV 2004, L 10, 29. lpp.), interpretācija — Citā dalībvalstī jau reģistrēta transportlīdzekļa imports, ko veic persona, kura ir Francijas rezidents –Valsts tiesiskais regulējums, kurā vides prēmijas piešķiršanai ir paredzēts nosacījums par tāda sertifikāta iesniegšanu, kas apliecina transportlīdzekļa kā izmēģinājuma transportlīdzekļa raksturu — Kvantitatīvie ierobežojumi — Pasākums ar līdzvērtīgu iedarbību
   
      Rezolutīvā daļa:
   
   LESD 34. un 36. pants nepieļauj tādu dalībvalsts tiesisko regulējumu, kurā tiek prasīts, ka, lai saņemtu atbalstu ar nosaukumu “Bonus écologique — Grenelle de l’environnement”, reģistrējot ievestus izmēģinājumu automobiļus šajā dalībvalstī, šo transportlīdzekļu pirmajā reģistrācijas apliecībā ir jābūt norādei “izmēģinājumu transportlīdzeklis”.
   
      (1)  OV C 317, 20.11.2010.